- У дзяцінстве я вельмі любіў чытаць і глядзець дэтэктывы. Мне хацелася стаць сышчыкам альбо дэтэктывам, атрымаць юрыдычную адукацыю. Але ў старшых класах ужо дакладна ведаў, што хачу на працы кантактаваць з людзьмі, займацца творчасцю. Маці казала, што ў мяне нядрэнна атрымліваецца выкладаць свае думкі. У выніку пасля заканчэння аддзялення журналістыкі Магілёўскага дзяржаўнага ўніверсітэта імя Аркадзя Куляшова я пайшоў працаваць на магілёўскі Другі канал. Здымаў сюжэты, пісаў навіны пра спорт і розныя сацыяльныя тэмы. Ужо пасля прыйшоў працаваць на Белтэлерадыёкампанію - на канал Беларусь 5.